# Uradni list C 303/2023

| | ISSN 1977-1045 |
| --- | --- |
| Uradni list
  Evropske unije | C 303 |
| | |
| Slovenska izdaja | Informacije in objave | Letnik 6628. avgust 2023 |

ISSN 1977-1045

Uradni list

Evropske unije

C 303

Slovenska izdaja

Informacije in objave

Letnik 6628. avgust 2023

---

| Vsebina | Stran |
| --- | --- |
| | II   Sporočila |
| | SPOROČILA INSTITUCIJ, ORGANOV, URADOV IN AGENCIJ EVROPSKE UNIJE |
| | Evropska komisija |
| 2023/C 303/01 | Nenasprotovanje priglašeni koncentraciji (Zadeva M.11205 – INPEX CORPORATION / ENEL GREEN POWER / ENEL GREEN POWER AUSTRALIA) (
  1
  ) | 1 |

Vsebina

Stran

II   Sporočila

SPOROČILA INSTITUCIJ, ORGANOV, URADOV IN AGENCIJ EVROPSKE UNIJE

Evropska komisija

2023/C 303/01

Nenasprotovanje priglašeni koncentraciji (Zadeva M.11205 – INPEX CORPORATION / ENEL GREEN POWER / ENEL GREEN POWER AUSTRALIA) (
  1
  )

1

1

---

| | IV   Informacije |
| --- | --- |
| | INFORMACIJE INSTITUCIJ, ORGANOV, URADOV IN AGENCIJ EVROPSKE UNIJE |
| | Evropska komisija |
| 2023/C 303/02 | Menjalni tečaji eura – 25. avgust 2023 | 2 |

IV   Informacije

INFORMACIJE INSTITUCIJ, ORGANOV, URADOV IN AGENCIJ EVROPSKE UNIJE

Evropska komisija

2023/C 303/02

Menjalni tečaji eura – 25. avgust 2023

2

---

| | V   Objave |
| --- | --- |
| | POSTOPKI V ZVEZI Z IZVAJANJEM POLITIKE KONKURENCE |
| | Evropska komisija |
| 2023/C 303/03 | Predhodna priglasitev koncentracije (Zadeva M.11193 – BAOSTEEL / SAUDI ARAMCO / PIF / JV) – Zadeva, primerna za obravnavo po poenostavljenem postopku (
  1
  ) | 3 |
| | DRUGI AKTI |
| | Evropska komisija |
| 2023/C 303/04 | Objava zahtevka za registracijo imena v skladu s členom 50(2), točka (b), Uredbe (EU) št. 1151/2012 Evropskega parlamenta in Sveta o shemah kakovosti kmetijskih proizvodov in živil | 5 |
| 2023/C 303/05 | Objava zahtevka za registracijo imena v skladu s členom 50(2), točka (a), Uredbe (EU) št. 1151/2012 Evropskega parlamenta in Sveta o shemah kakovosti kmetijskih proizvodov in živil | 11 |

V   Objave

POSTOPKI V ZVEZI Z IZVAJANJEM POLITIKE KONKURENCE

Evropska komisija

2023/C 303/03

Predhodna priglasitev koncentracije (Zadeva M.11193 – BAOSTEEL / SAUDI ARAMCO / PIF / JV) – Zadeva, primerna za obravnavo po poenostavljenem postopku (
  1
  )

1

3

DRUGI AKTI

Evropska komisija

2023/C 303/04

Objava zahtevka za registracijo imena v skladu s členom 50(2), točka (b), Uredbe (EU) št. 1151/2012 Evropskega parlamenta in Sveta o shemah kakovosti kmetijskih proizvodov in živil

5

2023/C 303/05

Objava zahtevka za registracijo imena v skladu s členom 50(2), točka (a), Uredbe (EU) št. 1151/2012 Evropskega parlamenta in Sveta o shemah kakovosti kmetijskih proizvodov in živil

11

---

| | |
| --- | --- |
| | (1)   Besedilo velja za EGP. |

---

(1)   Besedilo velja za EGP.

1

| SL | |
| --- | --- |

SL

---

II Sporočila

SPOROČILA INSTITUCIJ, ORGANOV, URADOV IN AGENCIJ EVROPSKE UNIJE

Evropska komisija

| 28.8.2023 | SL | Uradni list Evropske unije | C 303/1 |
| --- | --- | --- | --- |

28.8.2023

SL

Uradni list Evropske unije

C 303/1

---

Nenasprotovanje priglašeni koncentraciji

(Zadeva M.11205 – INPEX CORPORATION / ENEL GREEN POWER / ENEL GREEN POWER AUSTRALIA)

(Besedilo velja za EGP)

(2023/C 303/01)

Komisija se je 16. avgusta 2023 odločila, da ne bo nasprotovala zgoraj navedeni priglašeni koncentraciji in jo bo razglasila za združljivo z notranjim trgom. Ta odločitev je sprejeta v skladu s členom 6(1)(b) Uredbe Sveta (ES) št. 139/2004 (1). Celotno besedilo odločitve je na voljo samo v angleščini in bo objavljeno po tem, ko bodo iz besedila odstranjene morebitne poslovne skrivnosti. Na voljo bo:

| — | v razdelku o združitvah na spletišču Komisije o konkurenci (https://competition-cases.ec.europa.eu/search). Spletišče vsebuje različne pripomočke za iskanje posameznih odločitev o združitvah, vključno z nazivi podjetij, številkami zadev, datumi ter indeksi področij, |
| --- | --- |

—

v razdelku o združitvah na spletišču Komisije o konkurenci (https://competition-cases.ec.europa.eu/search). Spletišče vsebuje različne pripomočke za iskanje posameznih odločitev o združitvah, vključno z nazivi podjetij, številkami zadev, datumi ter indeksi področij,

| — | v elektronski obliki na spletišču EUR-Lex (http://eur-lex.europa.eu/homepage.html?locale=sl) pod dokumentarno številko 32023M11205. EUR-Lex zagotavlja spletni dostop do prava EU. |
| --- | --- |

—

v elektronski obliki na spletišču EUR-Lex (http://eur-lex.europa.eu/homepage.html?locale=sl) pod dokumentarno številko 32023M11205. EUR-Lex zagotavlja spletni dostop do prava EU.

---

(1)  UL L 24, 29.1.2004, str. 1.

---

IV Informacije

INFORMACIJE INSTITUCIJ, ORGANOV, URADOV IN AGENCIJ EVROPSKE UNIJE

Evropska komisija

| 28.8.2023 | SL | Uradni list Evropske unije | C 303/2 |
| --- | --- | --- | --- |

28.8.2023

SL

Uradni list Evropske unije

C 303/2

---

Menjalni tečaji eura (1)

25. avgust 2023

(2023/C 303/02)

1 euro =

| | Valuta | Menjalni tečaj |
| --- | --- | --- |
| USD | ameriški dolar | 1,0808 |
| JPY | japonski jen | 157,75 |
| DKK | danska krona | 7,4537 |
| GBP | funt šterling | 0,85643 |
| SEK | švedska krona | 11,8950 |
| CHF | švicarski frank | 0,9564 |
| ISK | islandska krona | 143,10 |
| NOK | norveška krona | 11,5180 |
| BGN | bolgarski lev | 1,9558 |
| CZK | češka krona | 24,117 |
| HUF | madžarski forint | 381,78 |
| PLN | poljski zlot | 4,4690 |
| RON | romunski lev | 4,9390 |
| TRY | turška lira | 28,6164 |
| AUD | avstralski dolar | 1,6809 |
| CAD | kanadski dolar | 1,4672 |
| HKD | hongkonški dolar | 8,4770 |
| NZD | novozelandski dolar | 1,8248 |
| SGD | singapurski dolar | 1,4641 |
| KRW | južnokorejski won | 1 430,58 |
| ZAR | južnoafriški rand | 20,1578 |
| CNY | kitajski juan | 7,8783 |
| IDR | indonezijska rupija | 16 521,11 |
| MYR | malezijski ringit | 5,0149 |
| PHP | filipinski peso | 61,227 |
| RUB | ruski rubelj | |
| THB | tajski bat | 37,898 |
| BRL | brazilski real | 5,2524 |
| MXN | mehiški peso | 18,1243 |
| INR | indijska rupija | 89,3040 |

Valuta

Menjalni tečaj

USD

ameriški dolar

1,0808

JPY

japonski jen

157,75

DKK

danska krona

7,4537

GBP

funt šterling

0,85643

SEK

švedska krona

11,8950

CHF

švicarski frank

0,9564

ISK

islandska krona

143,10

NOK

norveška krona

11,5180

BGN

bolgarski lev

1,9558

CZK

češka krona

24,117

HUF

madžarski forint

381,78

PLN

poljski zlot

4,4690

RON

romunski lev

4,9390

TRY

turška lira

28,6164

AUD

avstralski dolar

1,6809

CAD

kanadski dolar

1,4672

HKD

hongkonški dolar

8,4770

NZD

novozelandski dolar

1,8248

SGD

singapurski dolar

1,4641

KRW

južnokorejski won

1 430,58

ZAR

južnoafriški rand

20,1578

CNY

kitajski juan

7,8783

IDR

indonezijska rupija

16 521,11

MYR

malezijski ringit

5,0149

PHP

filipinski peso

61,227

RUB

ruski rubelj

THB

tajski bat

37,898

BRL

brazilski real

5,2524

MXN

mehiški peso

18,1243

INR

indijska rupija

89,3040

---

(1)  Vir: referenčni menjalni tečaj, ki ga objavlja ECB.

---

V Objave

POSTOPKI V ZVEZI Z IZVAJANJEM POLITIKE KONKURENCE

Evropska komisija

| 28.8.2023 | SL | Uradni list Evropske unije | C 303/3 |
| --- | --- | --- | --- |

28.8.2023

SL

Uradni list Evropske unije

C 303/3

---

Predhodna priglasitev koncentracije

(Zadeva M.11193 – BAOSTEEL / SAUDI ARAMCO / PIF / JV)

Zadeva, primerna za obravnavo po poenostavljenem postopku

(Besedilo velja za EGP)

(2023/C 303/03)

1.

Ta priglasitev zadeva naslednja podjetja:

| — | Baoshan Iron & Steel Co., Ltd. („Baosteel“, Kitajska), družbo, ki je bila ustanovljena in obstaja na podlagi zakonov Ljudske republike Kitajske in ki kotira na šanghajski borzi (600019), |
| --- | --- |

—

Baoshan Iron & Steel Co., Ltd. („Baosteel“, Kitajska), družbo, ki je bila ustanovljena in obstaja na podlagi zakonov Ljudske republike Kitajske in ki kotira na šanghajski borzi (600019),

| — | Saudi Arabian Oil Company („Saudi Aramco“, Saudova Arabija), delniško družbo, ustanovljeno s kraljevim odlokom št. M/8 Kraljevine Saudove Arabije, |
| --- | --- |

—

Saudi Arabian Oil Company („Saudi Aramco“, Saudova Arabija), delniško družbo, ustanovljeno s kraljevim odlokom št. M/8 Kraljevine Saudove Arabije,

| — | Public Investment Fund („PIF“, Riad, Saudova Arabija), državni premoženjski sklad Saudove Arabije, ustanovljen leta 1971 in urejen z zakonom o javnem investicijskem skladu, objavljenem v skladu s kraljevim odlokom št. M/92 z dne 12. 8. 1440 H, |
| --- | --- |

—

Public Investment Fund („PIF“, Riad, Saudova Arabija), državni premoženjski sklad Saudove Arabije, ustanovljen leta 1971 in urejen z zakonom o javnem investicijskem skladu, objavljenem v skladu s kraljevim odlokom št. M/92 z dne 12. 8. 1440 H,

| — | novoustanovljeno skupno podjetje za proizvodnjo integriranih jeklenih plošč („skupno podjetje“ ali „JV“, Saudova Arabija). |
| --- | --- |

—

novoustanovljeno skupno podjetje za proizvodnjo integriranih jeklenih plošč („skupno podjetje“ ali „JV“, Saudova Arabija).

Podjetja Baosteel, Saudi Aramco in PIF pridobijo v smislu člena 3(1)(b) in člena 3(4) uredbe o združitvah skupni nadzor nad skupnim podjetjem.

Koncentracija se izvede z nakupom delnic v novoustanovljeni družbi, ki je skupno podjetje.

2.

| — | podjetje Baosteel se ukvarja predvsem s proizvodnjo, predelavo in distribucijo železa in jekla, informacijsko tehnologijo, ogljično industrijo in finančnim poslovanjem, |
| --- | --- |

—

podjetje Baosteel se ukvarja predvsem s proizvodnjo, predelavo in distribucijo železa in jekla, informacijsko tehnologijo, ogljično industrijo in finančnim poslovanjem,

| — | podjetje Saudi Aramco se ukvarja predvsem z iskanjem, raziskovanjem, vrtanjem in pridobivanjem ogljikovodikov ter predelavo, proizvodnjo, rafiniranjem in trženjem teh snovi, |
| --- | --- |

—

podjetje Saudi Aramco se ukvarja predvsem z iskanjem, raziskovanjem, vrtanjem in pridobivanjem ogljikovodikov ter predelavo, proizvodnjo, rafiniranjem in trženjem teh snovi,

| — | PIF je državni sklad za naložbe v premoženje, ki neposredno in posredno vlaga v številne sektorje v Saudovi Arabiji in po vsem svetu, med drugim v živilski in kmetijski, energetski, finančni, proizvodni, nepremičninski, logistični in digitalni sektor. |
| --- | --- |

—

PIF je državni sklad za naložbe v premoženje, ki neposredno in posredno vlaga v številne sektorje v Saudovi Arabiji in po vsem svetu, med drugim v živilski in kmetijski, energetski, finančni, proizvodni, nepremičninski, logistični in digitalni sektor.

3.

Poslovne dejavnosti skupnega podjetja bodo proizvodnja in dobava plošč iz neposredno reduciranega železa in težkih jeklenih plošč tretjim osebam ter družbama Saudi Aramco in PIF ter njunim povezanim družbam na podlagi dolgoročnih sporazumov o dobavi, predvsem v Saudovi Arabiji, poleg tega pa v državah Sveta za sodelovanje v Zalivu ter regiji Bližnjega vzhoda in severne Afrike.

4.

V skladu z Obvestilom Komisije o poenostavljenem postopku obravnave določenih koncentracij na podlagi Uredbe Sveta (ES) št. 139/2004 (2) je treba opozoriti, da je ta zadeva primerna za obravnavo po postopku iz Obvestila.

5.

Komisija mora pripombe prejeti najpozneje v 10 dneh po datumu te objave. Pri tem vedno navedite sklicno številko:

M.11193 – BAOSTEEL / SAUDI ARAMCO / PIF / JV

Pripombe se lahko Komisiji pošljejo po elektronski pošti ali po pošti. Pri tem uporabite spodnje kontaktne podatke:

e-naslov: COMP-MERGER-REGISTRY@ec.europa.eu

poštni naslov:

| European Commission |
| --- |
| Directorate-General for Competition |
| Merger Registry |
| 1049 Bruxelles/Brussel |
| BELGIQUE/BELGIË |

European Commission

Directorate-General for Competition

Merger Registry

1049 Bruxelles/Brussel

BELGIQUE/BELGIË

---

(1)  UL L 24, 29.1.2004, str. 1 (uredba o združitvah).

1

(2)  UL C 366, 14.12.2013, str. 5.

2

---

DRUGI AKTI

Evropska komisija

| 28.8.2023 | SL | Uradni list Evropske unije | C 303/5 |
| --- | --- | --- | --- |

28.8.2023

SL

Uradni list Evropske unije

C 303/5

---

Objava zahtevka za registracijo imena v skladu s členom 50(2), točka (b), Uredbe (EU) št. 1151/2012 Evropskega parlamenta in Sveta o shemah kakovosti kmetijskih proizvodov in živil

(2023/C 303/04)

V skladu s členom 51 Uredbe (EU) št. 1151/2012 Evropskega parlamenta in Sveta (1) je ta objava podlaga za uveljavljanje pravice do ugovora zoper zahtevek v treh mesecih od datuma te objave.

SPECIFIKACIJA PROIZVODA ZA ZAJAMČENO TRADICIONALNO POSEBNOST

„Sardeluță marinată“

EU št.: TSG-RO-02882 – 21. december 2022

Država članica ali tretja država: Romunija

1.   Ime za registracijo

„Sardeluță marinată“

2.   Vrsta proizvoda

Skupina 1.7 Sveže ribe, mehkužci in raki ter iz njih pridobljeni proizvodi

3.   Razlogi za registracijo

3.1.   Gre za proizvod

| ☐ | katerega način proizvodnje, predelava ali sestava ustreza tradicionalni praksi za zadevni proizvod ali živilo, |
| --- | --- |

☐

katerega način proizvodnje, predelava ali sestava ustreza tradicionalni praksi za zadevni proizvod ali živilo,

| ☒ | ki je proizveden iz surovin ali sestavin, ki se tradicionalno uporabljajo. |
| --- | --- |

☒

ki je proizveden iz surovin ali sestavin, ki se tradicionalno uporabljajo.

Surovina je papalina vrst Sprattus sprattus phalericus in Sprattus sprattus. Papalina je majhna pelagična riba z mehko in sočno konsistenco, ki običajno meri od 65 mm do 90 mm ter ima podolgovato in bočno stisnjeno telo; po bokih in trebuhu ima odseve srebrnkaste barve, po hrbtu pa temno modre do zelene barve.

Papalina je majhna morska riba, ki se že desetletja uporablja za pripravo mariniranih izdelkov, polkonzerv in konzerv; je surovina za „Sardeluță marinată“. Predelane in marinirane ribe so namočene v različne tekočine glede na tri različice pripravljenih proizvodov, ki se razlikujejo po okusu in organoleptičnih lastnostih. To so „Sardeluță marinată“ (în vin), tj. v vinu, „Sardeluță marinată“ (în ulei de floarea-soarelui), tj. v sončničnem olju, in „Sardeluță marinată“ (în ulei de floarea-soarelui picant), tj. v pikantnem sončničnem olju.

Za marinado in vložno tekočino se običajno uporabljajo naslednje sestavine: nejodirana kamena sol, vinski kis, belo vino, sladkor, sončnično olje, paprika, feferoni, črni poper v zrnju, lovorovi listi, piment v zrnju, koriander v zrnju.

3.2.   Gre za ime

| ☐ | ki se tradicionalno uporablja za označevanje specifičnega proizvoda, |
| --- | --- |

☐

ki se tradicionalno uporablja za označevanje specifičnega proizvoda,

| ☒ | ki opredeljuje tradicionalne ali posebne lastnosti proizvoda. |
| --- | --- |

☒

ki opredeljuje tradicionalne ali posebne lastnosti proizvoda.

Ime proizvodov izraža njihovo posebno lastnost, ki izhaja iz uporabljene surovine, tj. sardeluță, izrecno navaja ustrezni način priprave, tj. mariniranje, in omogoča razlikovanje proizvodov po uporabljeni vložni tekočini. Ti elementi, ki so vključeni v ime, podpirajo razlikovanje proizvodov, katerih posebnost se je skozi čas izrecno izrazila ne le z uporabljeno surovino, ampak tudi z imenom proizvodov.

Leta 1974 je ministrstvo za notranjo trgovino (Ministerul Comerțului Interior, Institutul de Cercetări Comerciale – Oficiul de Informare Documentară pentru Comerț Interior) določilo standard proizvodnje in trženja za „Sardeluță marinată“ in ga označilo z oznako N.I.D. 2190-74 („hladno marinirane ribje polkonzerve v vinski, oljčni in pikantni omaki“). Za to posebnost obstaja še drug vir iz leta 1988, ko je živilska industrija dala na trg naslednje proizvode: Litoral – șprot în ulei picant (papaline v pikantnem olju), Litoral – șprot în ulei cu legume (papaline v olju z zelenjavo) in Litoral – șprot în sos tomat cu ceapă (papaline v paradižnikovi omaki s čebulo), kot je razvidno iz tehničnih navodil za pripravo konzerv z malimi morskimi ribami (center za ribištvo in ribiško industrijo (Centrala Pescuitului și Industrializării Peștelui), 1988).

Sčasoma sta zaradi uporabe izraza sardeluță (in papalina kot vrste) v tehničnih navodilih živilske industrije in v živilski potrošnji v Romuniji ta izraza postala sopomenki. Pomensko enakost izrazov papalina (șprot) in sardeluță dokazujejo znanstveni slovarji, kot sta slovar sopomenk romunskega jezika (Dicționarul de sinonime al limbii române, Seche Luiza in Seche Mircea, Editura Academiei RSR, Bukarešta, 1982) ali slovar sopomenk romunskega jezika (Dicționarul de sinonime al limbii române, Seche Luiza, Seche Mircea in Preda Irina, Editura Științifică și Enciclopedică, Bukarešta, 1989).

Za Romunijo je v istem pomenu ime sardeluță tudi navedeno kot sopomenka za vrsto papalina (vrsta Sprattus) v spletni zbirki podatkov Evropskega naravovarstvenega informacijskega sistema (EUNIS), ki ga upravlja Evropska agencija za okolje.

Po odloku št. 32/2023 ministra za kmetijstvo in razvoj podeželja o odobritvi trgovskih imen za vrste rib in drugih vodnih vrst, sprejetih v Romuniji, se za vrsti Sprattus sprattus phalericus in Sprattus sprattus uporablja ime șprot/sardeluță, tj. papalina ali sardeluță.

4.   Opis

4.1.   Opis proizvoda, za katerega se uporablja ime iz točke 1, vključno z njegovimi glavnimi fizikalnimi, kemijskimi, mikrobiološkimi ali organoleptičnimi značilnostmi, ki dokazujejo posebne lastnosti proizvoda (člen 7(2) te uredbe)

Proizvod „Sardeluță marinată“ je pripravljen z mariniranjem surovine – papalin, da se pridobijo tri ločene različice glede na uporabljeno vložno tekočino v posodi. S tem, ko se mariniranim papalinam doda vinska omaka, sončnično olje ali pikantno sončnično olje, ter z značilnimi aromami, ki jih dodajo sestavine, dobi proizvod poseben okus in izjemne organoleptične lastnosti.

Ime proizvoda na etiketi mora biti glede na uporabljeno vložno tekočino dopolnjeno z naslednjimi posebnimi informacijami: „Sardeluță marinată STG“ (în vin), tj. v vinu, „Sardeluță marinată STG“ (în ulei de floarea-soarelui), tj. v sončničnem olju, in „Sardeluță marinată STG“ (în ulei de floarea-soarelui picant), tj. v pikantnem sončničnem olju.

Fizikalno-kemijske lastnosti

| 1. | Vsebnost ribe | najmanj 65 % |
| --- | --- | --- |
| 2. | Sol (natrijev klorid) | največ 7 % |
| 3. | Vsebnost kislin | ocetna kislina (najmanj 0,5 %) |

1.

Vsebnost ribe

najmanj 65 %

2.

Sol (natrijev klorid)

največ 7 %

3.

Vsebnost kislin

ocetna kislina (najmanj 0,5 %)

Organoleptične lastnosti

Glavne lastnosti proizvoda izhajajo iz njegovega videza, konsistence, barve, vonja in okusa ter njegove osnove. Proizvodi so v obliki rib brez glav in drobovja, s čvrsto strukturo, brez razpok na trebuhu in poškodb na koži. „Sardeluță“ je mehka, sočna in je potopljena v vložno tekočino, značilno za posamezno vrsto proizvoda. Proizvod ohrani barve sveže ribe; po zgornjem delu telesa je sivo zelene barve, po bokih in trebuhu pa srebrnkaste z lesketajočimi se mavričnimi odsevi. V proizvodih „Sardeluță marinată“ (în vin) in „Sardeluță marinată“ (în ulei de floarea soarelui) je vložna tekočina prosojna s srebrnkastimi odsevi. V proizvodu „Sardeluță marinată“ (în ulei picant) je vložna tekočina prosojna s srebrnkastimi odsevi, ki imajo rdečkaste tone. Vonj proizvodov je povezan z uporabljenimi sestavinami: pimentom, koriandrom, črnim poprom in lovorovimi listi. V primeru „Sardeluță marinată“ (în ulei picant) ima proizvod vonj po feferonih in papriki.

Proizvod „Sardeluță marinată“ (în vin) odlikuje okus po morskih ribah, ki je nekoliko kisel in začinjen z aromo po belem vinu in vinskem kisu. Proizvod „Sardeluță marinată“ (în ulei de floarea-soarelui) odlikuje okus po morskih ribah, povezan z nevtralnim okusom sončničnega olja. Proizvod „Sardeluță marinată“ (în ulei picant) odlikuje okus po morskih ribah, poudarjen s pikantnostjo feferonov.

4.2.   Opis metode proizvodnje proizvoda, za katerega se uporablja ime iz točke 1, ki jo morajo proizvajalci upoštevati, po potrebi vključno z vrsto in značilnostmi uporabljenih surovin ali sestavin, in metode, po kateri je proizvod pripravljen (člen 7(2) te uredbe)

Surovina za marinirane proizvode je ohlajena ali zamrznjena papalina (Sprattus sprattus phalericus, Sprattus sprattus). Za papalino sta značilna mehka in sočna konsistenca ter okus morske ribe.

Sestavine, uporabljene pri proizvodnji, so sončnično olje, vinski kis, nejodirana kamena sol za živilsko industrijo, sladkor, belo vino in nepredelane začimbe (piment, koriander, črni poper, lovorovi listi). Pri proizvodu „Sardeluță marinată“ (în ulei picant) se uporabljajo tudi feferoni in paprika.

Metoda pridobivanja proizvoda zajema naslednje faze: sprejem zamrznjenih rib, skladiščenje, odmrzovanje, prva stopnja predelave in shranjevanje s hlajenjem, priprava osnove z začimbami, priprava marinade, priprava vložnih tekočin, namakanje v marinadi, razdelitev v posamezna pakiranja in dodajanje vložne tekočine.

(a)   Sprejem rib

Sprejem in preverjanje količin, skladiščenje (po odstranitvi embalaže), po potrebi odmrzovanje surovine v ustreznih prostorih, čemur sledi pregled kakovosti.

(b)   Prva stopnja predelave rib

Po odstranitvi glav in drobovja se papalina izpere in postane sardeluță. Položi se na kocke ledu in shranjuje s hlajenjem.

(c)   Priprava osnove z začimbami

Po receptu se odmerijo voda in sestavine (črni poper, piment, koriander, lovorovi listi). Voda v veliki posodi zavre in se nato prilije k drugim sestavinam v mešalni posodi. Ko osnova zavre, se ohladi, nato se prelije v sodčke, v katerih počiva 48 ur na najvišji temperaturi 25 °C.

Recept za 20 litrov osnove z začimbami je tak:

| Št. | Sestavine | Enota | Količina |
| --- | --- | --- | --- |
| 1. | voda | litri | 20 |
| 2. | poper v zrnju | kg | 0,2 |
| 3. | piment v zrnju | kg | 0,1 |
| 4. | koriander v zrnju | kg | 0,1 |
| 5. | lovorovi listi | kg | 0,1 |

Št.

Sestavine

Enota

Količina

1.

voda

litri

20

2.

poper v zrnju

kg

0,2

3.

piment v zrnju

kg

0,1

4.

koriander v zrnju

kg

0,1

5.

lovorovi listi

kg

0,1

(d)   Priprava marinade

Marinada v razmerju H-1 : 1 za papalino brez glave in drobovja vsebuje vodo, vinski kis, nejodirano kameno sol, posebno osnovo z začimbami, belo vino in sladkor. Navedene količine sestavin zadostujejo za 100 litrov marinade.

Recept za marinado je tak:

| Št. | Sestavine | Enota | Količina |
| --- | --- | --- | --- |
| 1. | voda | litri | 41 |
| 2. | 9-odstotni vinski kis | litri | 25 |
| 3. | nejodirana kamena sol | kg | 12 |
| 4. | osnova z začimbami | litri | 10 |
| 5. | belo vino | litri | 8 |
| 6. | sladkor | kg | 4 |

Št.

Sestavine

Enota

Količina

1.

voda

litri

41

2.

9-odstotni vinski kis

litri

25

3.

nejodirana kamena sol

kg

12

4.

osnova z začimbami

litri

10

5.

belo vino

litri

8

6.

sladkor

kg

4

(e)   Priprava vložnih tekočin

Vložne tekočine se razlikujejo glede na posebno različico zadevnega proizvoda.

V vložni tekočini za „Sardeluță marinată“ (în vin) so naslednje sestavine:

| Št. | Sestavine | Enota | Količina |
| --- | --- | --- | --- |
| 1. | voda | litri | 54 |
| 2. | 9-odstotni vinski kis | litri | 20,5 |
| 3. | osnova z začimbami | litri | 10 |
| 4. | belo vino | litri | 8 |
| 5. | sladkor | kg | 4 |
| 6. | nejodirana kamena sol | kg | 3,5 |

Št.

Sestavine

Enota

Količina

1.

voda

litri

54

2.

9-odstotni vinski kis

litri

20,5

3.

osnova z začimbami

litri

10

4.

belo vino

litri

8

5.

sladkor

kg

4

6.

nejodirana kamena sol

kg

3,5

V vložni tekočini proizvoda „Sardeluță marinată“ (în ulei de floarea-soarelui) je sončnično olje.

Vložna tekočina proizvoda „Sardeluță marinată“ (în ulei de floarea-soarelui picant) je pripravljena z vretjem mletih feferonov in paprike v sončničnem olju. Olje vre približno 60 minut, dokler se zaradi začimb ne obarva rdečkasto. Tekočina se nato ohladi na sobno temperaturo. Ko je hladna, se precedi, po tem je bistra, vendar v njej ostane rahla usedlina paprike, je rdeče barve in ima značilen okus po feferonih, je brez sledi grenkosti ali žaltavosti ter ima prijeten, aromatičen vonj, značilen za papriko. Nato mora 48 ur počivati na temperaturi pri največ 25 °C.

Za deset litrov vložne tekočine proizvoda „Sardeluță marinată“ (în ulei de floarea-soarelui picant) je odmerjanje naslednje:

| Št. | Sestavine | Enota | Količina |
| --- | --- | --- | --- |
| 1. | sončnično olje | litri | 10 |
| 2. | paprika | kg | 0,1 |
| 3. | feferoni, mleti | kg | 0,1 |

Št.

Sestavine

Enota

Količina

1.

sončnično olje

litri

10

2.

paprika

kg

0,1

3.

feferoni, mleti

kg

0,1

(f)   Marinada

Papalina brez glave in drobovja se stehta in umije v 24-odstotni slanici, nato pa se namoči v marinado za najmanj 16 ur ali dokler vrednost pH ne doseže zahtevane vrednosti, tj. 4,9. Po mariniranju se papalina odstrani iz tekočine in odcedi, nato pa se pakira v embalaže. Vložne tekočine so pripravljene vnaprej, da so ob pakiranju že hladne.

(g)   Priprava proizvoda

Po tem ko se papaline razporedijo v posamezne embalaže in se doda vložna tekočina, dobimo proizvod iz specifikacije proizvoda. Razmerje surovine, tj. papaline, glede na vložno tekočino je odvisno od vrste embalaže, vendar ne sme biti manjše od 65 %.

Proizvod „Sardeluță marinată“ (în vin) vsebuje marinirane papaline, zapakirane v posamezne embalaže, v katere se doda posebna vložna tekočina (vinska omaka), katere količina znaša največ 35 % celotnega proizvoda. Odvisno od prostornine embalaže se dodajo od dva do deset gramov sončničnega olja in koriander (dve ali tri zrna do največje skupne teže štiri grame).

Proizvod „Sardeluță marinată“ (în ulei de floarea-soarelui) vsebuje marinirane papaline, zapakirane v posamezne embalaže, v katere se doda posebna vložna tekočina (sončnično olje), katere količina znaša največ 35 % celotnega proizvoda. Odvisno od prostornine embalaže se dodata lovor (vsaj en list do največje teže en gram) in črni poper (dve ali tri zrna do največje skupne teže štiri grame).

Proizvod „Sardeluță marinată“ (în ulei de floarea-soarelui picant) vsebuje marinirane papaline, zapakirane v posamezne embalaže, v katere se doda posebna vložna tekočina (pikantno sončnično olje), katere količina znaša največ 35 % celotnega proizvoda. Odvisno od prostornine embalaže se doda rdeči poper (dve ali tri zrna do največje skupne teže štiri grame).

4.3.   Opis ključnih elementov, ki opredeljujejo tradicionalne lastnosti proizvoda (člen 7(2) te uredbe)

Kot je razvidno iz priročnika ribiškopredelovalne industrije (Îndreptar pentru industria de prelucrare a peștelui), ki ga je objavilo romunsko ministrstvo za mesno, ribiško in mlečno industrijo (Editura Tehnică, Bukarešta, Romunija, 1953, str. 135), se je sardeluță leta 1953 v tehničnem smislu štela za surovino za proizvode v konzervah in polkonzervah. V priročniku je bilo prav tako navedeno, da je surovina v ribjih polkonzervah z rastlinskimi olji papalina.

Uporaba ribe sardeluță kot surovine je omenjena leta 1957 v delu o prehranskih standardih z naslovom Ribe in delfini v prehrani in industriji (Peștii și delfinii în alimentație și industrie, pod katerega se je podpisal dr. V. Gheorghe (generalni direktorat za ribištvo in urejanje ribištva pri romunskem ministrstvu za industrijo potrošniškega blaga, Bukarešta, Romunija, 1957). Avtor dr. V. Gheorghe je navedel, da: „[...] [k]er je iz iste družine kot znamenita papalina iz Baltskega morja (nekoliko manjša), je sardeluță zelo primerna za proizvodnjo konzerv s papalinami ‚v olju‘ [...].“

V kuharskem receptu Ecaterine Teișanu za sardele v olju iz leta 1960 so bile kot surovina uporabljene sardele, tj. srednje velike morske ribe, predelane brez glav in drobovja (v knjigi Shranjevanje mesa in rib doma (Conservarea cărnurilor și peștelui în gospodărie), Editura Tehnică, Bukarešta, 1960).

Center za ribištvo in ribiško industrijo (Centrala Pescuitului și Industrializării Peștelui) pri M.I.A.A.P.A. je leta 1988 za obrate živilske industrije sprejel tehnična navodila za pripravo hladno mariniranih proizvodov iz morskih rib (Instrucțiunea tehnologică pentru fabricarea marinatelor reci din pește marin), v katerih je navedeno, da so surovine naslednje vrste: „[...] črnomorski sled, sardon, črnomorska kaspijska čepa in sardeluță v skladu z NTR 1484-83 o domačih soljenih ribah (Pește sărat indigen) [...].“

Sestavine, ki se uporabljajo v proizvodih, so od leta 1953 določene v standardih proizvodnje za živilsko industrijo. Na primer lovorovi listi, poper, paprika, feferoni, zrna gorčice, koriander, piment itd. so navedeni v priročniku ribiškopredelovalne industrije (Îndreptar pentru industria de prelucrare a peștelui), ki ga je objavilo romunsko ministrstvo za mesno, ribiško in mlečno industrijo (Editura Tehnică, Bukarešta, Romunija, 1953, str. 93–49).

Sestavine pa so navedene tudi v drugem viru, tj. notranjem oddelčnem standardu št. 2190-74 za polkonzerve z morskimi ribami v vinski omaki, olju in pikantni omaki (Norma internă departamentală N.I.D. 2190-74 pentru semi-conserve de pește marin în sos de vin și ulei și în sos picant). V tem standardu so bili na seznamu sestavin navedeni: „[...] jedilno sončnično olje, fermentiran kis, začimbe (poper, lovor, piment) [...]“ v skladu z zbirko nacionalnih in notranjih tehničnih standardov kakovosti za ribe in ribiške proizvode (Standarde de stat și norme interne tehnice de calitate pentru pește și produse din pește) (romunsko ministrstvo za notranje zadeve, Bukarešta, Romunija, 1975).

Poleg tega je center za ribištvo in ribiško industrijo pri M.I.A.A.P.A. leta 1988 sprejel tehnična navodila za proizvodnjo proizvoda, imenovanega papalina v vinsko oljčni omaki za predjed (Instrucțiunea tehnologică pentru fabricarea produsului „Aperitiv șprot în sos de vin și ulei“), v katerih se kot surovina uporablja papalina, druge sestavine pa so: „[...] jedilno sončnično olje, 80-odstotna ocetna kislina za živila, belo vino ustrezne kakovosti in začimbe (poper, lovorovi listi, piment) [...]“.

---

(1)  UL L 343, 14.12.2012, str. 1.

---

| 28.8.2023 | SL | Uradni list Evropske unije | C 303/11 |
| --- | --- | --- | --- |

28.8.2023

SL

Uradni list Evropske unije

C 303/11

---

Objava zahtevka za registracijo imena v skladu s členom 50(2), točka (a), Uredbe (EU) št. 1151/2012 Evropskega parlamenta in Sveta o shemah kakovosti kmetijskih proizvodov in živil

(2023/C 303/05)

V skladu s členom 51 Uredbe (EU) št. 1151/2012 Evropskega parlamenta in Sveta (1) je ta objava podlaga za uveljavljanje pravice do ugovora zoper zahtevek v treh mesecih od datuma te objave.

ENOTNI DOKUMENT

„Formatge Garrotxa / Queso Garrotxa“

EU št.: PGI-ES-02876 – 14.11.2020

ZOP ( ) ZGO (X)

1.   Ime [ZOP ali ZGO]

„Formatge Garrotxa / Queso Garrotxa“

2.   Država članica ali tretja država

Država članica ali tretja država

Španija

3.   Opis kmetijskega proizvoda ali živila

Opis kmetijskega proizvoda ali živila

3.1.   Vrsta proizvoda

Vrsta proizvoda

Skupina 1.3 Siri

3.2.   Opis proizvoda, za katerega se uporablja ime iz točke 1

Opis proizvoda, za katerega se uporablja ime iz točke 1

Z ZGO „Formatge Garrotxa / Queso Garrotxa“ je zaščiten sir, izdelan izključno iz polnomastnega kozjega mleka, s kombiniranim usirjanjem, njegova skorja s površinsko plesnijo pa je na videz pepelnato siva in puhasta zaradi prisotnosti sivo modrikaste glive.

Sir, zaščiten z ZGO, ima naslednje lastnosti:

| — | morfološke lastnosti: pravilna valjasta oblika z zaobljenimi robovi. V višino ne sme meriti več kot v premer. Obstajata dve velikosti, in sicer 1 kg in 0,5 kg, ± 100 g oziroma 50 g. Manjši siri v premer merijo 10,5 cm ± 1 cm, večji pa 14,5 cm ± 1 cm; |
| --- | --- |

—

morfološke lastnosti: pravilna valjasta oblika z zaobljenimi robovi. V višino ne sme meriti več kot v premer. Obstajata dve velikosti, in sicer 1 kg in 0,5 kg, ± 100 g oziroma 50 g. Manjši siri v premer merijo 10,5 cm ± 1 cm, večji pa 14,5 cm ± 1 cm;

| — | kemijske lastnosti:






  beljakovine (v suhi snovi) | najmanj 30 %, |
| --- | --- | --- |
| maščoba (v suhi snovi) | najmanj 45 %, |
| suha snov | največ 70 %; |

—

kemijske lastnosti:

beljakovine (v suhi snovi)

najmanj 30 %,

maščoba (v suhi snovi)

najmanj 45 %,

suha snov

največ 70 %;

| — | organoleptične lastnosti:






  — | testo je umazano bele barve ter ima čvrsto teksturo in dobro konsistenco; |
| --- | --- | --- |

—

organoleptične lastnosti:

—

testo je umazano bele barve ter ima čvrsto teksturo in dobro konsistenco;

| — | vonj je srednje intenziven, pri čemer prevladuje vonj po svežem kozjem mleku in maslu, na skorji pa je mogoče zaznati note, ki spominjajo na vlažno svežino kleti. V ustih prevladujejo mlečne note. |
| --- | --- |

—

vonj je srednje intenziven, pri čemer prevladuje vonj po svežem kozjem mleku in maslu, na skorji pa je mogoče zaznati note, ki spominjajo na vlažno svežino kleti. V ustih prevladujejo mlečne note.

3.3.   Krma (samo za proizvode živalskega izvora) in surovine (samo za predelane proizvode)

Krma (samo za proizvode živalskega izvora) in surovine (samo za predelane proizvode)

Kozje mleko, mlečnokislinske kulture, kalcijev klorid (neobvezno), sirilo in sol.

3.4.   Posebne faze proizvodnje, ki jih je treba izvajati na opredeljenem geografskem območju

Posebne faze proizvodnje, ki jih je treba izvajati na opredeljenem geografskem območju

Na opredeljenem geografskem območju je treba izvajati vse faze proizvodnje zadevnih sirov.

Te faze so: sprejem in skladiščenje, pasterizacija, zorenje mleka, usirjanje, rezanje, oblikovanje, stiskanje, soljenje, sušenje in zorenje sira.

Postopek zorenja in rast glive sta odločilni fazi v izdelavi sira „Formatge Garrotxa / Queso Garrotxa“ in mu dajeta posebne lastnosti. Siri se večkrat obrnejo, dokler ne dobijo enotne skorje sive barve, ki je zaradi rasti glive na površini, ki je ni mogoče nikakor umetno vcepiti, na videz pepelnata in puhasta. Najkrajše obdobje zorenja je 21 dni.

3.5.   Posebna pravila za rezanje, ribanje, pakiranje itn. proizvoda, za katerega se uporablja registrirano ime

Posebna pravila za rezanje, ribanje, pakiranje itn. proizvoda, za katerega se uporablja registrirano ime

Pakiranje proizvoda je pomemben in zahteven postopek, ki ga mora izvajati sirar, da se preprečijo poškodbe značilne skorje sira. Zato je bistveno, da ga na opredeljenem območju izvajajo proizvajalci, da se ohrani kakovost ene od najpomembnejših lastnosti zaščitenega sira.

Posamezni kosi sira se pakirajo z okolju prijaznimi materiali, kot je papir, ali v kartonske škatle tako, da se skorja sira ne poškoduje.

Postopki pakiranja, pri katerih se uporabljajo vakuumska ali podobne tehnologije, ki ne zagotavljajo ohranitve skorje s površinsko plesnijo, niso dovoljeni.

3.6.   Posebna pravila za označevanje proizvoda, za katerega se uporablja registrirano ime

Posebna pravila za označevanje proizvoda, za katerega se uporablja registrirano ime

Na etiketi kosov sira mora biti poleg logotipa ZGO navedeno ime „Formatge Garrotxa / Queso Garrotxa“, ki ga spremlja navedba „zaščitena geografska označba“ (ali kratica ZGO).

Prikaz logotipa ZGO:

Image 1

4.   Jedrnata opredelitev geografskega območja

Jedrnata opredelitev geografskega območja

Geografsko območje zaščitene geografske označbe „Formatge Garrotxa / Queso Garrotxa“ zajema celotno Avtonomno skupnost Katalonija.

5.   Povezava z geografskim območjem

Povezava z geografskim območjem

Povezava med proizvodom „Formatge Garrotxa / Queso Garrotxa“ in regijo njegove proizvodnje temelji zlasti na njegovem slovesu in kakovostnih lastnostih, ki izhajajo iz posebne metode proizvodnje, ki se uporablja ter pri kateri so bistvenega pomena tehnično znanje in izkušnje sirarjev.

Območje izdelave tega sira je bilo že od nekdaj kraj prireje kozjega mleka in sirarstva. To dokazuje velika raznovrstnost kozjih sirov, ki se še naprej izdelujejo na celotnem ozemlju.

V začetku 80. let prejšnjega stoletja so rejci iz sektorja v regiji Garrotxa zaradi izjemnega povečanja prireje kozjega mleka (s 156 000 litrov leta 1973 na 1 300 000 litrov leta 1983) strokovnjake sirarje pozvali, naj izpopolnijo zorjeni sir, da bi porabili presežek kozjega mleka, ki so ga imeli na voljo. Ti strokovnjaki so prevzeli recept za zorjeni kozji sir, ki se je v regiji proizvajal v preteklosti, in ga prilagodili, s tem da so vanj vključili tehnološko znanje in izkušnje iz 80. let prejšnjega stoletja, in tako si je sir „Formatge Garrotxa / Queso Garrotxa“ začel ustvarjati ime (ki je ime območja, kjer se je začel proizvajati).

Sočasno z vrnitvijo tega sira v regijo Garrotxa je bil za obdobje od 80. let prejšnjega stoletja značilen trend odseljevanja mladih z mestnih območij na podeželska območja, zlasti na gorska območja. Nekateri od teh novih mladih deželanov so se udeležili tečajev izdelave ročno izdelanih sirov, ki so se takrat izvajali na specializirani in priznani kmetijski šoli (Torre Marimon), kjer sta se poučevala tehnologija in tehnično znanje o siru „Formatge Garrotxa / Queso Garrotxa“, to tehnologijo in tehnično znanje pa so nato udeleženci delavnic uporabili v praksi v svojih sirarnah po vsej Kataloniji.

Kakovost sira „Formatge Garrotxa / Queso Garrotxa“ je rezultat spretnosti in izkušenj njegovih proizvajalcev, ki imajo ključno vlogo pri kakovosti in lastnostih tega sira. Znano je, da je bilo sirarjev, ki so proizvajali sir „Formatge Garrotxa / Queso Garrotxa“, sprva malo, in sicer zaradi težavnosti tehnike izdelave in skrbi, ki je potrebna v postopku zorenja za pridobitev izdatne in kakovostne skorje s površinsko plesnijo. Sirarji so pridobili strokovno znanje in izkušnje, potrebne za previdno ravnanje s sirom, pri čemer so se izogibali mehanskim postopkom in niso uporabljali pripomočkov, ki bi lahko poškodovali zgornjo plast glive, ki pokriva skorjo sira „Formatge Garrotxa / Queso Garrotxa“.

Postopek zorenja in rast glive sta odločilni fazi v izdelavi sira „Formatge Garrotxa / Queso Garrotxa“. Vloga sirarja v tej fazi je bistvena, saj so mehanski postopki med zorenjem prepovedani, prav tako pa tudi uporaba katerih koli pripomočkov, ki bi lahko poškodovali zgornjo plast glive. Nasprotno, za zorenje so nujni ročni postopki, ki jih izvaja sirar, ter njegovo poznavanje, tehnično znanje in izkušnje. Sirar ob rasti glive ročno krtači skorjo, pri čemer pazi, da ne odstrani glive, temveč da s tem prispeva k njeni enotni rasti na površini sira in k njenemu širjenju v zorilnici.

Zato je človeški dejavnik nepogrešljiv za izboljšanje tehničnih razmer, v katerih je mogoče pridobiti kakovosten sir „Formatge Garrotxa / Queso Garrotxa“.

Posebnost sira „Formatge Garrotxa / Queso Garrotxa“ je njegova sivkasta ali modrikasta skorja s površinsko plesnijo, ki je na dotik puhasta. Zaradi te skorje s površinsko plesnijo se razlikuje od drugih sirov, ki se tržijo v Španiji in drugod po Evropi. Gre namreč za edini kozji sir s kombiniranim usirjanjem, ki se izdeluje in zori tako, da se omogoči razvoj gliv na njegovi površini, ki mu dajejo značilen videz ter ga varujejo med trženjem in do uživanja.

Ta sir se zaradi videza, ki mu ga daje gliva, imenuje „sir s površinsko plesnijo“.

Sir „Formatge Garrotxa / Queso Garrotxa“ je proizvod, ki ga potrošniki zelo cenijo, povezan pa je z ozemljem Katalonije in predstavlja neločljiv del njene kulture. Je simbol katalonske kulturne dediščine, saj je povezan z družbo ter njenim družbeno-gospodarskim razvojem in gibanji, ki so zanjo značilni. Sloves tega proizvoda se je postopoma razširil prek meja njegovega območja izdelave, pri čemer se danes že distribuira v različnih evropskih državah, kot so Švedska, Portugalska, Andora, Grčija, Danska in Nemčija, drugod po svetu pa v Mehiki, Združenih državah Amerike, Kanadi, na Japonskem in v Rusiji.

Njegove priljubljenosti in slovesa ni mogoče zanikati, o čemer pričajo številna sklicevanja v specializiranih knjigah in uradnih katalogih, sklicevanja na spletu, ki se nanašajo na proizvod, ter nesporna prisotnost tega sira na sejmih in tekmovanjih.

Sir Queso Garrotxa je bil prvič dan na trg na lokalnih sejmih blizu območja proizvodnje. Ta vrsta sira je bila že leta 1985 predstavljena na sejmu v Barceloni, v paviljonu, ki je združeval živilske obrtnike iz Katalonije. Nato je bil predstavljen na sejmih obrtnikov, ki so potekali v različnih krajih v državi, čez nekaj let pa je postal znan v tujini. Leta 1993 je že prejel prvo nagrado na mednarodnem sejmu za degustacijo sirov v Londonu, nato pa se je začel izvažati.

Od 80. let prejšnjega stoletja je bil ta sir večkrat naveden v specializiranih publikacijah (1988, Arroyo y Canut, Quesos de España (Siri Španije), založba Espasa-Calpe; 1996, Varios autores, España, el país de los 100 quesos (Španija, država 100 sirov), založba CCI Consultores Alimentarios, S.L.; 1997, Descobrir Cuina (Spoznavanje kuhinje), št. 1, str. 53; 2002, Canut in Wiesenthal, Los mejores vinos y quesos españoles (Najboljša španska vina in siri), str. 83.

Quesos de España

España, el país de los 100 quesos

Descobrir Cuina

Los mejores vinos y quesos españoles

Ta proizvod je naveden tudi v uradnih katalogih, ki jih je uprava objavila od 90. let prejšnjega stoletja: v Catálogo de quesos de España (Katalog sirov iz Španije) (1990) in Inventario Español de Productos Tradicionales (Španski popis tradicionalnih proizvodov) (1996), ki ju je objavilo ministrstvo za kmetijstvo, ribištvo in prehrano. Naveden je tudi v knjigi Productes de la Terra (Proizvodi dežele), ki jo je objavila avtonomna skupnost Katalonija (2007), v reviji Pastors združenja Unió de Pagesos, „Producció facto del formatge de PELL florida o Garrotxa“ (Letna proizvodnja sira s površinsko plesnijo ali sira Garrotxa) (Romero del Castillo in Pratginestós, 1998), poleg tega pa je bil predmet različnih študij na Višji šoli za kmetijstvo Politehnične univerze v Kataloniji (Abril, C., 1993, Pratginestos, F., 1998, Rafel, C., 2006, Canals, G., 2011).

Catálogo de quesos de España

Inventario Español de Productos Tradicionales

Productes de la Terra

Pastors

Z regulativnega vidika je sir Queso Garrotxa vključen v popis proizvodov dežele avtonomne skupnosti Katalonija, ki vključuje značilna in tradicionalna katalonska živila. Prav tako je bil sir Queso Garrotxa že leta 1996 naveden v Odločbi Komisije 96/536/ES, in sicer kot mlečni izdelek s tradicionalnimi značilnostmi.

Na internetu je mogoče najti spletne strani, kot sta spletna stran Associació Catalana de Ramaders i Elaboradors de Formatge Artesà (katalonsko združenje rejcev in sirarjev obrtnikov) ali spletna stran portala Gastroteca de PRODECA – Promotora dels Aliments Catalans Generalitat de Catalunya (Gastroteka za promocijo katalonskih živil). Na teh straneh je sir „Formatge Garrotxa / Queso Garrotxa“ opisan kot dobro prepoznavna tradicionalna vrsta sira, za katero je značilna površinska plesen.

Ta sir je prejel številne nagrade na različnih tekmovanjih, na katerih so sodelovale skupine pokuševalcev, ki so jih sestavljali strokovnjaki za sir, te nagrade pa pričajo o odličnem slovesu sira „Formatge Garrotxa / Queso Garrotxa“ in visoki kakovosti tega proizvoda. Prejel je naslednje nagrade:

| — | World Cheese Award: mednarodno tekmovanje, kategorija polzorjenih sirov: super zlata medalja leta 2016, zlata medalja v letih 2009, 2010, 2018, 2019 in 2022; srebrna medalja v letih 2011, 2014, 2015, 2016, 2017, 2018 in 2019; bronasta medalja v letih 2013, 2015, 2017, 2018, 2019 in 2022; |
| --- | --- |

—

World Cheese Award: mednarodno tekmovanje, kategorija polzorjenih sirov: super zlata medalja leta 2016, zlata medalja v letih 2009, 2010, 2018, 2019 in 2022; srebrna medalja v letih 2011, 2014, 2015, 2016, 2017, 2018 in 2019; bronasta medalja v letih 2013, 2015, 2017, 2018, 2019 in 2022;

World Cheese Award

| — | Gourmet Quesos: tekmovanje, organizirano v Španiji, kategorija „‚mladi‘ kozji sir iz pasteriziranega mleka“: zlata medalja leta 2023; |
| --- | --- |

—

Gourmet Quesos: tekmovanje, organizirano v Španiji, kategorija „‚mladi‘ kozji sir iz pasteriziranega mleka“: zlata medalja leta 2023;

Gourmet Quesos

| — | tekmovanje ročno izdelanih sirov v Pirenejih: tekmovanje španskih in francoskih Pirenejev, kategorija kozjega sira z encimsko koagulacijo: srebrna medalja leta 2011 in bronasta medalja leta 2009; |
| --- | --- |

—

tekmovanje ročno izdelanih sirov v Pirenejih: tekmovanje španskih in francoskih Pirenejev, kategorija kozjega sira z encimsko koagulacijo: srebrna medalja leta 2011 in bronasta medalja leta 2009;

| — | Lactium: tekmovanje, organizirano v Kataloniji, posebna kategorija sira Garrotxa: edina medalja za najboljši sir v tej kategoriji v letih 2018, 2019, 2021 in 2022. |
| --- | --- |

—

Lactium: tekmovanje, organizirano v Kataloniji, posebna kategorija sira Garrotxa: edina medalja za najboljši sir v tej kategoriji v letih 2018, 2019, 2021 in 2022.

Sklic na objavo specifikacije proizvoda

Sklic na objavo specifikacije proizvoda

Celotno besedilo specifikacije proizvoda je na voljo na naslednji spletni strani.

Posodobljena specifikacija proizvoda je med obravnavo zahtevka na voljo na naslednjem naslovu:

http://agricultura.gencat.cat/web/.content/al_alimentacio/al02_qualitat_alimentaria/normativa-dop-igp/plecs-tramit/pliego-condiciones-igp-formatge-garrotxa-solicitud-esp.pdf

po odobritvi pa prek naslednje povezave:

http://agricultura.gencat.cat/ca/ambits/alimentacio/segells-qualitat-diferenciada/distintius-origen/dop-igp/normativa-dop-igp/plecs-condicions/en-vigor/

---

(1)  UL L 343, 14.12.2012, str. 1.

1

---